ར་སོམ་ཉིའི་དྲ་བར་མ་ཚུད་པར།། ལེགས་པར་
རྟོགས་པའི་གདེང་ཁེལ་དགོས་གྱུར་ཀྱང༌།། རྒྱུ་ཚོགས་དེ་དག་ནམ་མཁའི་པདྨོའི་
ཟླར།། སོང་བའི་གྱི་ནར་བོང་བ་གསེར་གཟིགས་སུ།། གྲོགས་འགའི་བཀའ་
ནན་ལྕི་ཚེ་ ཡོངས་འཛིན་རྗེའི།། གསུང་གི་གནང་བ་ བསྩལ་ སོགས་མ་ བཟློག་
པས།། གང་ཞིག་བལྟམས་ནས་ཞི་བར་གཤེགས་པར་གྱི། མཛད་པ་རགས་
རིམ་ཙམ་དང་གཤེགས་རྗེས་སུ།༎ དགོངས་པ་རྫོགས་ཐབས་ཇི་སྙེད་བགྱིས་རིམ་
རྣམས།། སྡེབ་ལེགས་ཚིག་གི་ལམ་དུ་མཚོན་པར་བྱས།། དེའི་ཚུལ་ཁེ་གྲགས་
འདོད་པའི་རྡུལ་གྱི་གཡའ་བྲལ་བདག་ཡིད་འབྲས་ལྡན་དུས་ཀྱི་མཁར། སྔོན་
སྨོན་ལེགས་བྱས་མི་དམན་བློ་གྲོས་ཁྱུང་སྔོན་སྐྱེས་ཀྱིས་ཉེ་བར་བསུས་པའི་མགོན།
འཕྲིན་ལས་ཚ་ཟེར་འབུམ་གྱི་དཔལ་འཛིན་རྟོགས་བརྗོད་དད་པའི་པད་གཉེན་
འདི་ཤར་རོ།། གང་ལ་མོས་པའི་གུས་ལྡན་བཀའ་དྲིན་སྦྲང་རྩིས་འཚོ་རྣམས་
དགྱེས་ པ་ བསྐྱེད་ ཅིག་ཀྱེ༎ བློ་གྲོས་འཆི་མེད་དགའ་ཚལ་ལས་འཁྲུངས་པ།།
ཁྱོན་ཚན་བཀྲ་ཤིས་གྲངས་ཀྱི་ཡལ་འདབ་ལ།། ངོ་མཚར་མཛད་པའི་བགྲང་ཡས་

༄༅།ནམ་མཁའ་སེང་གེ་དཔལ་བཟང་པོའི་རྣམ་པར་ཐར་བ།
179
གེ་སར་བཞད།། མངོན་རྟོགས་ཕུན་ཚོགས་རོ་བདའི་འབྲས་དུད་པ། ཚུལ་
བཞིན་ཡིད་ལ་དཔག་དང་བསམ་པས་ཀྱང་། ཕན་བདེའི་དཔལ་སྟེར་རྟོགས་
བརྗོད་ལྷའི་ལྗོན་པ།། དགེ་ལེགས་འབྱུང་གནས་ཐུབ་བསྟན་ གནས་སྲིད་ དུ།།
མི་ནུབ་ཕྱོགས་དུས་ཀུན་ ཏུ་དར་གྱུར་ཅིག། རྒྱུ་ཚོགས་མ་ཚང་རྩོམ་པའི་ཁུར་
འཁྱེར་སོགས༎ རྨོངས་རྟུལ་དམན་པའི་བློའི་སྐྱོན་མཆིས་སོ་ཅོག། བླ་མ་ལྷ་
དང་མཁའ་འགྲོ་ཆོས་སྲུང་དང་།༎ གཟུར་གནས་མཁས་པའི་ཚོགས་ལ་སྙིང་ནས་
འཆགས།། ཚུལ་འདིར་ཚུལ་བཞིན་འབད་པའི་དགེ་བ་དུང་ལྟར་རབ་དཀར་
གང་ཞིག་ཐོབ་དེས་རྒྱལ་བ་ཡི། བསྟན་དང་བསྟན་འཛིན་སྐུ་ཚེ་བརྟན་ཞིང་
རྒྱུད་ལྔའི་སྐྱེ་འགྲོ་རྫོགས་ལྡན་དུས་བཞིན་བདེ་བའི་ངོས༎ སྐྱེ་ཞིང་སྐྱེ་བར་ཡང་
དག་ལམ་དང་ལམ་སྟོན་བཤེས་མཇལ་དལ་འབྱོཪ་ཚང་བའི་རྟེན་ཐོབ་སོགས༎
ཆོས་མཐུན་ཆོས་ཀྱི་འབྱོར་བ་མ་ཚང་མེད་ངོས་ཀུན་མཁྱེན་ས་རུ་ཉེ་བར་སོན་
གྱུར་ཅིག། ཅེས་འདྲེན་མཆོག་དམ་པ་ཆོས་ཀྱི་རྗེ་ནམ་མཁའ་ སེང་གེ་དཔལ་
བཟང་པོའི་རྟོགས་བརྗོད་དཔག་བསམ་ལྗོན་པ་དགེ་ལེགས་འབྱུང་གནས་ཞེས་
བྱ་བ་འདི་ནི་རྗེ་ཉིད་ལ་སྔ་མོ་ནས་ཨ་གཅི་ཆོས་རྗེ་སོགས་དད་ལྡན་འགས་སྐུལ་
ཞིང་ཕྱིས་སུའང་བྱ་བྲལ་དམ་པ་ཚ་ཁོ་པ་དཀོན་མཆོག་ཚུལ་ཁྲིམས་ཚང་ནས་སྐུ་
མདུན་དུ་ལྷགས་ཏེ་ནན་ཆེ་
ཟེེར་བསྐུལ་ཚེ་མཛད་པ་རྣམ་ཐར་དུ་འབྲི་འོས་འ
རེའི་ཤོག་དྲིལ་རྣམས་བོར་ཏེ་མ་རྙེད་པས་ཐུགས་ཐོག་ནས་དགུང་ལོ་རེ་གཅིག་
ཡན་གྱི་མཛད་པ་ཐར་ཐོར་ཤོག་བུ་བཅོ་ལྔ་ཙམ་ཡོད་པ་གནང་འདུག་པ་ལ། རྗེ་
ས་འགའ་
ཉིད་ཀྱི་ཐུགས་སྲས་དོན་གྱི་བྱ་བྲལ་མདོ་སྔགས་རིག་གནས་ཀུན་གྱི་དགོངས་དོན་
ལ་ནང་བྱན་ཚུད་པའི་དམ་པ་བོག་དགེ་མཁས་བཙུན་སེང་གེ་དང་བྱ་བྲལ་བ་
རིན་ཅེན་སེང་གེ་རྣམ་གཉིས་ཀྱིས་བདག་ལ་ཁྱོད་ཀྱིས་རྗེ་ཉིད་ཀྱིས་གནང་བ་འདི་
རྩབ་གྱིས་ལ་འདིར་མ་ཐེབས་པའི་རྣམ་ཐར་དུ་འབྲི་འོས་ཀྱི་མཛད་པ་མནལ་ལྟས་
ཁྱད་པར་བའི་གཟིགས་སྣང་སོགས་འཆུག་ལ་འགོ་མཇུག་ཚང་མ་རྒྱས་པ་ཞིག་
ཕྲིས་ཤིག་ཅེས་ཟློག་ཏུ་མེད་པའི་བཀའ་ནན་ལྕི་བས་ཡང་ཡང་བསྐུལ་ཞིང་སྐྱབས་

180
༄༅།ནམ་མཁའ་སེང་གེའི་སྨན་རྩིས།
མགོན་བླ་མ་མཆོག་ལའང་དགོངས་པ་ཞུ་ཁྲོལ་གྱི་མཚམས་སྦྱོར་སོགས་བྱས་པ་ལ་
བརྟེན་ནས་ཚིག་ ལྷུགས་རྣམས་བརྡ་དང་མངོན་བརྗོད་ སོགས་ཀྱིས་ མ་ བཅིང་
ཞིང་རབ་བརྟགས་ཕུལ་བྱུང་སོགས་ཀྱིས་སྒྲོ་འདོགས་དང་འཁྱོག་བརྗོད་མ་བྱས་
པར་རང་བཞིན་བརྗོད་པའི་རྒྱབ་སྐྱོར་དུ་ལུང་འདྲེན་སོགས་ཀྱི་དོད་རང་བློས་
བབ་བསྟུན་ཚིགས་བཅད་ཀྱིས་ཟུར་བརྒྱན། མང་དུ་དོགས་ཤིང་ཕལ་ཆེར་གྱི་
བློར་ཨེ་འཐད་མ་ཤེས་ཀྱང་སྐྱབས་མགོན་བླ་མ་མཆོག་གི་རྣམ་ཐར་གྱི་ཞོར་ལས་འགའ་
རེར་བསྟན་འགྱུར་ལ་གཟིགས་རྟོག་གནང་བའི་རྐྱེན་དུ་འགྱུར་བར་དགོངས་པ་སོགས་ལ་བསྟུན་
ནས་བསྟན་འགྱུར་ རིན་ པོ་ཆེའི་དཀར་ཆག་བསྡུ་བ་དང༌། དཀོན་མཆོག་སྤྱི་
གཟུགས་འཇིགས་མེད་དབང་པོའི་སྡེའི་ཞལ་སྔ་ནས་དགོངས་རྫོགས་ལ་ཕེབས་
སྐོར། མཁྱེན་ཡངས་དམ་པ་ངག་དབང་གྲགས་པ་སོགས་ཀྱི་དགོངས་པར་བསྟུན། ཞུ་འབུལ་གྱི་སྐོར་
རང་སོར་བཞག་སྟེ་ཞི་བར་གཤེགས་ཚུལ་སོགས་ལ་ཨ་སྐྱིད་སྟོབས་ལྡན་ཚང་གི་གསུང་
མགུར་གྱིས་དྲི་བ་གནང་བའི་ལན་དཔྱོད་ལྡན་འགའ་རེའི་འདོད་ངོར་བསྟུན་ནས་འགོ་མཇུག་
གི་ཚིག་རྐང་བསྒྱུར་ཏེ་རྣམས་ཀྱང་བཅུག་ནས་བསྒྲིགས་པ་ལ། ལུགས་ཟུང་ལ་མཁྱེན་
སྤྱན་ཡངས་པའི་གུས་ལྡན་གསོལ་དཔོན་དགེ་སློང་བློ་བཟང་བསྟན་འཛིན་དང་།
མཁས་བྱའི་གནས་ལ་བློ་གྲོས་ཀྱི་འཇུག་པ་དགེ་བའི་དཔྱོད་ལྡན་སྔགས་འཆང་རྟ་
མགྲིན་ཚེ་རིང་གཉིས་ཀས་ཚིག་དོན་གྱི་ཆར་ཞུ་དག་དང་འབྲི་རོགས་སོགས་བྱས་
ཏེ། གང་གི་བཀའ་འབངས་ཀྱི་ཐ་ཤུལ་བགྲང་བྱ་ཉེར་གཅིག་ནས་བཟུང་བརྩེ་
བས་
ས་བསྐྱངས་
ས་ ངོས་ ལམ་ ཁྲིད་ དབང་ ལུང་ རྗེས་ གནང་ སོགས་ ཟབ་ རྒྱས་ གང་
འདོད་ཀྱི་ཆོས་བཀའ་ཅི་རིགས་དང༌། སློབ་དཔོན་ཨ་ནུ་བྷཱུ་ཏིའི་གཞུང་གི་ཆ་
ཤས། སུམ་རྟགས་རྩ་འགྲེལ་བཅས་ཀྱི་བརྡ་སྤྲོད། ཤནྟི་བའི་སྡེབ་སྦྱོར་རྩ་འགྲེལ།
སྐར་ནག་རྩིས་ཀྱི་གཞུང་ཆེ་ཕྲ་ཆ་ལག་བཅས་ཐོས་ཤིང་། རྗེ་བཙུན་དམ་པ་དོན་
གྱི་སླད་དུ་མཚན་ནས་སྨོས་ཏེ་མཁན་རིན་པོ་ཆེ་ཁྱབ་བདག་བློ་བཟང་བཀྲ་ཤིས་
ཀྱི་ཞལ་སྔ་ནས་ཚིགས་སྔ་ཕྱིའི་སྡོམ་པ། ལམ་ཐུན་མོང་བ་དང་ཐུན་མོང་མ་ཡིན་
པ་གསང་ཆེན་རིམ་གཉིས་སོགས་ཟབ་རྒྱས་སྨིན་གྲོལ་གྱི་གདམས་པ་མང་དུ་ཐོས་

༄༅།ནམ་མཁའ་སེང་གེ་དཔལ་བཟང་པོའི་རྣམ་པར་ཐར་བ།
181
ལ། བཀའ་དྲིན་མཚུངས་མེད་ཆོས་རྗེ་ངག་དབང་བཀྲ་ཤིས་ཀྱི་དྲུང་ནས་པཎ་
ཆེན་དཎྜིའི་ གཞུང་ ཚིག་ རྒྱན་ དང་། དཔལ་ སྒང་ བའི་ བརྡ་ སྤྲོད་ སོགས་ ཀྱི་
དགོངས་དོན་ཕྱོགས་ཙམ་རིག་པ། རྩ་བའི་བླ་མ་ཁྱབ་བདག་མཁས་གྲུབ་མཚན་
ཅན་སོགས་གཞན་ཡོངས་འཛིན་དམ་པ་ཆོས་བཞིན་དུ་སྤྱོད་པ་མང་པོའི་ཞབས་
རྡུལ་སྤྱི་བོས་བླངས་ཤིང་གསུང་གི་བདུད་རྩི་མྱངས་པའི་བཙུན་པ་བློ་བཟང་བཀྲ་
ཤིས་ཀྱིས་འདྲེན་མཆོག་དོན་ཀུན་གྲུབ་ལྕགས་སྤྲེལ་ལ་བལྟམས་ནས་ལོ་ཉིས་སྟོང་
བདུན་བརྒྱ་ཞེ་གཉིས། རྗེ་བཙུན་བརྟན་པའི་འཁོར་ལོ་ རྒྱལ་ ཡུམ་སྒྱུ་ འཕྲུལ་
གཉིས་པ་ཤིང་བཟའ་ཨ་ཆེའི་སྲས་སུ་བསམ་བཞིན་མིའི་སྲིད་པ་བཟུང་ནས་ལོ་
བཞི་བརྒྱ་དང་ཉེར་ལྔ། སྐྱབས་མགོན་བླ་མ་མཆོག་གིས་བསྟན་ འགྲོའི་ ཕན་
བདེའི་ཉེར་འཚོར་ཉིད་ཀྱི་བསྟི་གནས་བཀྲ་ཤིས་བཤད་སྒྲུབ་གླིང་སྡེ་བཏབ་ནས་
ལོ་ཞེ་གཉིས། ཆ་བསགས་གྲོང་ལ་རིགས་ལྡན་རྣམ་གནོན་གྱིས་དབང་བསྒྱུར་
ནས་ལོ་བཅུ་ཕྲག་ལྔ་དང་ཉག་མ་བཞི། རང་ལོ་ཞེ་དྲུག་པ། འཕགས་ཡུལ་
ལེགས་སྦྱར་གྱི་སྐད་དུ་ཤུ་བྷ་ཀྲི་ཏ། བོད་ཡུལ་དུ་དགའ་བྱེད་ཅེས་འབོད་ཅིང་།
མ་ཧཱ་ཙི་ནའི་ཡུལ་གྲུར་ཞིན་ཡིན། ལྗོངས་འདིར་དབང་ཐང་དང་བསྟུན་པའི་
མིང་ཆུ་སྟག འབྱུང་བ་སུམ་ལྡན། ཉི་བུའི་ཀླུངས། དགུ་གླིང་དབུས་སུ་བདུད་
རྒྱལ་ཏེ་གཉིས་ནག རྀ་ཥ་བྷ་དྷའམ་ཁྱུ་མཆོག་ཟླ་བ། དུས་འཁོར་དང་རྒྱ་རྩིས་
འགའི་དབྱར་འབྲིང་། ས་རྟ་ཆུང་བ། ཡར་ངོ་སྔོན་འགྲོ། རྟེན་འབྲེལ་རེག་པ།
ནམ་མཁའི་ནོར་བུ་མེ་ཐུ་ན་སྟེ་འཁྲིག་ཁྱིམ་ལ་སྤྱོད་ཅིང་། ཞིབ་པར་གླང་། སྣར་
མའི་བདག་པོ་རགས་པར་སྣྲོན་དང་། ཞིབ་པར་སྣྲུབས་ཀྱིས་ཉ་བ། དུས་འཁོར་
བའི་དཀར་ཕྱོགས་ཀྱི་སྟོང་དང་པོ། དབྱངས་ཨུ། གསལ་བྱེད་ཞུ། འབྱུང་བ་
ཆུ། འདོད་ཡོན་གཟུགས། དབྱངས་འཆར་བའི་དམར་ཕྱོགས་ཀྱི་སྟོང་དང་པོ།
དབྱངས་ཨེ། གསལ་བྱེད་ཕ། འབྱུང་བ་རླུང༌། འདོད་ཡོན་རེག རེས་གཟའ་
ཞིབ་པར་ཚངས་སྐྱེས། རགས་པ་འོད་ཟེར་དགུ་པ་ལས་སྐར་ སྦྱོར་ ལྡན་ མའི་
དགའ་མ་དང་རྩེ་བའི་འཕེལ་འགྱུར་སྦྱོར་བ། སྦྱོར་ཆེན་འཕེལ་བ། སྦྱོར་བ་

182
༄༅།ནམ་མཁའ་སེང་གེའི་སྨན་རྩིས་
ངེས་པ། བྱེད་པ་ཚོང་པ། ཉི་མ་མེ་སྦྲུལ། ཚེས་སྤར་ཁེན། སྨེ་བ་བདུན་དམར།
དུས་ཚོད་ལྕགས་འབྲུག དུས་སྤར་ཁོན། དུས་སྨེ་གསུམ་མཐིང་། འཁྲིག་པའི་
ཏནྜལ་ཏེ་དུས་སྦྱོར་དགེ་བར་འཕགས་མཆོག་རིགས་གསུམ་མགོན་གྱི་མཁྱེན་བརྩེ་
ནུས་པའི་རོལ་གར་བསྒྱུར་གནས་ཡེ་ཤེས་རང་སྣང་གི་ཕོ་བྲང་མངོན་རྟགས་སྙིང་
པོ་སོགས་རང་བྱོན་དུ་མ། འདོད་ཁམས་དབང་མོ་ཞི་ཁྲོའི་སྒྱུ་འཕྲུལ་དགྱེས་
དགུར་སྤྱོད་གནས་ཀྱི་ རང་རྟགས་སྣང་བརྙན་དང་། རྟེན་གཏོར་ རང་བྱོན།
མཚོ་སྐྱེས་རྡོ་རྗེས་གཙོས་གྲུབ་པའི་འཁོར་བསྒྱུར་མང་པོའི་ཕྱག་ཞབས་ཀྱི་རྗེས་
སོགས་བྱིན་རླབས་ཀྱི་དཔལ་ཡོན་ཆགས་པའི་ལྷ་བྲག་དྲེགས་ལྡན་དཀར་ཕྱོགས་
སྐྱོང་བའི་སྡེ་དཔོན་དགེ་བསྙེན་ཆེན་པོའི་གནས་རིའི་ཁྲོད་བྱང་ཆུབ་གླིང་གི་སྡེར་
མཇུག་གྲུབ་པར་བགྱིས་པ་མར་གྱུར་འགྲོ་ཀུན་བཤེས་གཉེན་དམ་པའི་མགོན་
་འབྲལ་བར་རྣམ་མཁྱེན་གྱི་སར་ཉེ་བར་སོན་པའི་རྒྱུར་གྱུར་ཅིག། བྷ་
དང་མི་
ཝནྟུ།
ན་མོ་གུ་རུ་མཉྫུ་གྷོ་ཥ་ཡ། སྤང་རྟོགས་ཀཻ་ལ་ཤ་ཡི་སྤོ་རུ་འགྱིང་། ལུང་
དང་རིག་པའི་མཆེ་སྡེར་རབ་འབར་བ། གྲགས་པའི་ང་རོས་ནམ་མཁའི་ཁམས་
འགེངས་པའི།། ཁྱབ་བདག་སྨྲ་བའི་སེང་གེས་དགེ་ལེགས་སྩོལ།། གང་གི་དགེ་
ལེགས་རིན་ ཅེན་ ཕུང་ པོ་ ཡིས༎ སྣ་བཞིའི་ལྷུན་པོར་ ཅོ་འདྲིའི་ཁུར་གྱི་ལྗིད།།
ནོར་འཛིན་བུ་མོས་མ་བཟོད་རྡུལ་གྱི་རྒྱུན། བབ་པར་གངྒཱའི་ཆུ་བོར་བཏགས་
སམ་སྙམ། དེ་ལྟའི་རྟོགས་བརྗོད་མཁའ་ལས་བརྒལ་བའི་ཚད།། གཞལ་བའི་
དཔྱོད་ལྡན་རྒྱ་མཚོའི་གོས་ཅན་འདིར། འཚོལ་ཕྱིར་དབང་པོས་འདྲེན་བྱེད་
སྟོང་སྤྲུལ་ཡང༌༎ མ་རྙེད་འཆི་མེད་གནས་སུ་བྲོས་ཀྱི་དོགས༎ དེ་ཚེ་ཚངས་སྲས་
བློ་ཡི་སྐལ་བཟང་ལ།། འཁུ་བའི་རྣམ་དཔྱོད་མཁའ་ནོར་འབུམ་གྱི་འོད།། རྣམ་
པར་བཀྲ་བས་རྟོགས་བརྗོད་ཤིས་པའི་གཏམ།། གླེང་འདི་ཕུར་བུས་ངུར་སྨྲིག་
འཆང་བར་ངེས།། གང་གི་རིག་པའི་ཆུ་གཏེར་བསྲུབ་པ་ལས། རྣམ་ཐར་དྲི་
བྲལ་ཟླ་བ་འདི་འཐོན་ཚེ།། ཤར་གྱི་ཐིག་ལེ་རི་དྭགས་གཟུགས་ཀྱི་དྲིས༎ སྐྱེངས་
ཏེ་ཆུ་ལྷའི་ཆ་རུ་བྱོལ་བ་འདྲ།། དཔྱོད་ལྡན་གཟུགས་འཛིན་རོལ་བའི་དོ་ར་རུ།།

༄༅།ནམ་མཁའ་སེང་གེ་དཔལ་བཟང་པོའི་རྣམ་པར་ཐར་བ།
183
མིན་ནམ།།
ངོ་མཚར་ གཏམ་འཇེབས་ སྨིན་ལེགས་དགའ་བའི་གར།། བསྒྱུར་ཚེ་ཐིག་ལེ་
མཆོག་མའི་མཛེས་སྡུག་ལས། བརྒལ་བར་གཟའ་སྐར་གཟིགས་མོར་ལྷགས་
ཨེ་ མ་ རྣམ་ ཐར་ དཔག་ བསམ་ལྗོན་པ་ཆེ།། དགེ་ལེགས་འབྱུང་
གནས་ཕན་བདེའི་གསོས་གྱུར་འདི།། ལུང་རིག་འབྲས་བུ་བྲལ་བའི་ལྗོན་པའི་
ཤིང་༎ གྲགས་སྐམ་རླུང་གིས་བསྐྱོད་པའི་སྒྲར་མི་མཐུན༎ དེ་ཕྱི་བློ་གྲོས་ཟླ་བ་
བཟང་པོའི་དཔལ།། རྒྱས་ པའི་ཐུགས་སྲས་བསྟན་ པའི་གཡང་འཛིན་གྱིས།།
སྐལ་ལྡན་རྐང་དྲུག་རོལ་བའི་སྤྱོད་ཡུལ་དུ།། ངོ་མཚར་རྟོགས་བརྗོད་པར་གྱི་
ཀུནྡ་བསྐྲུན།། འདིས་མཚོན་དགེ་ཚོགས་དུང་དང་ཀུནྡའི་དཔེ༎ རྣམ་དཀར་
སྟོབས་ཆེན་མགྲིན་སྔོན་མིག་གི་མེས།། སྲིད་ཞིའི་མི་མཐུན་ཡིད་སྲུབ་དཔུང་གི་
སྡེ།། བསྲེགས་ནས་སྒྲིབ་ བྲལ་ མཁའ་ལ་ འགྲན་ པ་ དང༌། བཀྲ་ཤིས་གསེར་
བཟང་ཞུན་མའི་ཆུ་གཏེར་ཆེ།། བཤད་སྒྲུབ་ཡིད་བཞིན་བྱེ་བས་གཏམས་པའི་
གླིང༌།། རྒྱས་ཤིང་རྣམ་དཀར་རྦ་རླབས་འཁྲུགས་པ་ལ།༎ སྐལ་བཟང་གདེངས་
ཅན་ཚོགས་ཀྱིས་རྟག་རོལ་ཅིང་༎ དག་བྱེད་རཏྣའི་དབང་པོ་ཀེ་ཏ་ཀས།། དལ་
འགྲོའི་རྙོགས་མ་བསྲུང་བཞིན་སྨྲ་བསམ་དང་།། བརྗོད་བྲལ་སྐྱེ་རྒུའི་སྒྲིབ་ཟུང་
ཡོངས་དག་ནས།། ཐམས་ཅད་གཟིགས་པ་ཉིད་དུ་གྱུར་ཅིག་གུ། ཞེས་རིགས་
དང་དཀྱིལ་འཁོར་རྒྱ་མཚོའི་མངའ་བདག་མཆོག་ སྤྲུལ་ནམ་མཁའ་ སེང་གེའི་
རྟོགས་བརྗོད་དཔག་བསམ་ལྗོན་པ་དགེ་ལེགས་འབྱུང་གནས་ཀྱི་པར་བྱང་ཀ་ལ་
པིངྐའི་སྒྲ་དབྱངས་ཞེས་བྱ་བ་འདི་ནི་པིཀྵུ་སུ་མ་ཏི་གུ་ཎ་ཞེས་བགྱི་བས། རང་ལ་
བཀའ་དྲིན་དོ་ཟླ་བྲལ་བའི་བཤེས་གཉེན་ཆེན་པོ་སུ་མ་ཏིའི་མཚན་ཅན་གྱི་བཀའ་
ལུང་རིན་ཅེན་དབང་གི་རྒྱལ་པོ་སྤྱི་བོར་ལྷུང་བ་བཟློག་ཏུ་མ་ནུས་པའི་མཆོད་
སྤྲིན་དུ་དགེ་བྱེད་ཀྱི་ལོར་ཆུ་སྟོད་ཟླ་བའི་དཀར་ཕྱོགས་ཀྱི་དགའ་བ་དང་པོར་
བཀོད་དེ་ཕུལ་བ་དགེ་ལེགས་འ
འཕེལ།
ཨོཾ་ཡེ་དྷརྨཱ་ཧེ་ཏུ་པྲ་བྷ་བཱ་ཧེ་ཏུནྟེ་ཥཱ་ན་ཏ་ཐཱ་ག་ཏོ་ཧྱ་བ་ད་ཏ། ཏེ་ཥཱཉྩ་ཡོ་ནི་
རོ་དྷ་ཨེ་བཾ་ཝཱ་དཱི་མཧཱ་ཤྲ་མ་ཎཿཡེ་སྭཱཧཱ། བྷ་ཝནྟུ། མངྒ་ལཾ།